wickkiey/tamil-wikipedia-chunked huggingface dataset:
# மூதின் முல்லை

## இலக்கியம்

புறநானூற்றில் மூதின்முல்லை என்னும் துறைப் பாடல்கள் 15 உள்ளன.
1. முதல் நாள் போரில் அவள் தந்தை பகைவரின் யானையைக் கொன்று தானும் மாண்டுபோனான். இரண்டாம் நாள் போரில் அவள் கணவன் குதிரைகளைக் கொன்று முன்னேறுகையில் மாண்டுபோனான். மூன்றாம் நாள் போர்ப்பறை கேட்டவுடன் தன் ஒரே மகனுக்குப் போராடை அணிவித்துப் போருக்கு அனுப்புகிறாள். (இவள் சிந்தை கெடுக- என்கிறார் புலவர்)
1. மகனைப் பெற்று வளர்த்தல் என் கடமை. அவனைச் சான்றோன் ஆக்குதல் தந்தை கடமை. அவனுக்கு வேல் வடித்துக் கொடுத்தல் கொல்லன் கடமை. அவனை நல்லவனாகவும் வீரனாகவும் ஆக்குதல் வேந்தன் கடமை. போர்க்களத்தில் களிற்றை வென்று மீளல் காளையாகிய என் மகன் கடமை. – தாய் சொல்கிறாள்.
1. நெஞ்சில் வேல் பாய்ந்து கிடந்தவனின் குருதியைக் கண்டு பருந்துகளும் அஞ்சின.
1. தன் கணவன் பகை நாட்டைக் கைப்பற்றட்டும் என்று ஒருத்தி தன் முன்னோரின் நடுகல்லை வழிபட்டாள்.
1. அவன் பகையரசன் யானைமேல் வேல் வீசினான். பகையரசன் அவன் மார்பில் வேல் எறிந்தான். அவனோ அந்த வேலைப் பிடுங்கி ஓங்கினான். அது கண்ட பகையரசன் யானைகள் புறங்கொடுத்து ஓடின.
1. அவளுக்குப் பாணர்க்கு விருந்தோம்புதலில் வேட்கை. அவனுக்கோ பகைவனின் பட்டத்துயானையைக் கொன்று அதன் நெற்றியணிகலனாகிய ஓடையைத் தன் அரசனிடமிருந்து பரிசாகப் பெறும் வேட்கை.
1. மாடு கட்டிப் பிணையல் அடிக்காமல் தானே காலால் துவட்டி எடுத்த வரகைக் கொடுக்கவேண்டியவர்களுக்குக் கொடுத்துவிட்டுத் தான் பிறரிடம் இரக்கும் வறுமையாளன்தான் என்றாலும், பகையரசன் வந்தால் தான் ஒருவனாகவே தாங்கும் வலிமை உடையவன் அவன்.
1. அவன் ஊர் நெல் விளையாத புன்புலம். தன் வயலில் விளைந்த வரகு, தினை ஆகியவற்றையெல்லாம் அவன் இரவலர்களுக்கே வழங்குவான்.
1. தன்னைப் பேணுவோரின் துன்பத்தை எண்ணிப் பார்க்காமல், தன்னிடமுள்ள அனைத்தையும் இரவலர்க்கு ஈயும் பண்பினன் அவன்.
1. கடலுக்குக் கடற்கரை ஆழி. படைக்கடல் அலைக்கும் இவன் ஒருவனே ஆழி போன்றவன். அத்துடன் பாடிச் சென்றோரை மட்டுமல்லாமல் எல்லாரையும் கட்டிக்காக்கும் வள்ளல் அவன்.
1. அரசன் பெருஞ்சோறு வழங்குவது போலப் பந்தல் போட்டு உணவு வழங்குவதில் அவள் சிறுதீ ஞெலி போன்வள்.
1. அவன் வேல் மற்றவரின் வேல் போன்றது அன்று. கூரை இறவானத்தில் செருகப்பட்டுக் கிடந்தாலும் கிடக்கும். மங்கல மகளிர் சூட்டிய மாலையுடன் அவர்களின் யாழிசையுடன் நீராடச் செல்லினும் செல்லும். பகை வேந்தர் பட்டத்துயானை முகத்தில் பாயினும் பாயும்.
1. அவள் விதைத் தினையையும் குற்றி விருந்து படைப்பாள்.
1. அவள் முற்றத்தில் விளையாடும் முயலுக்கும் உணவிடுவாள். பாணர்க்கும் விருந்தளிப்பாள். அவன் பரிசிலர்க்கு வேண்டியவை அனைத்தும் கொடுப்பான்.
1. போர்களத்தில் களிறு எறிந்து பட்ட வீரனுக்கு நடப்பட்ட கல்லைத் தவிர நெல் தூவி வணங்கும் வேறு கடவுள் இல்லவே இல்லை.  
தா. ம. வெள்ளைவாரணம், புறப்பொருள்வெண்பாமாலை, திருப்பனந்தாள் மட வெளியீடு.1967.
# முடுக்கிய ஆயுள் சோதனை

**முடுக்கிய ஆயுள் சோதனை** (*Accelerated life testing*) பொருள் அபிவிருத்தியின்போது நிகழ்த்தப்படும் சோதனை வழிமுறைகளில் ஒன்று. ஒரு பொருள் தனது வேலையைச் செய்யும்போது அது எந்த எந்த காரணிகளால் பாதிக்கப்படுமோ, அக்காரணிகளை அதிகமான அளவில் அப்பொருளின் மீது செலுத்தி இந்த சோதனை செய்யப்படும். பாரம், விகாரம், வெப்பநிலை என்பவை இக்காரணிகளுக்கு உதாரணமாகும்.பொருள் அபிவிருத்தியில் இதுகாறும் செய்யப்பட்ட தவறுகளை தெரிந்து கொள்ளவும், சாத்தியம் உள்ள தோல்விகளைப் பற்றி ஊகிக்கவும் இந்த சோதனைமுறை பொறியாளர்களுக்கு உதவுகிறது. குறுகிய காலத்தில் முடிவுகளை அறிந்துகொள்ள இந்த சோதனைமுறை உதவுவது இதன் சிறப்பு. இச்சோதனைகளின் முடிவுகளை ஆராய்வதன் மூலமாக ஒரு பொருளின் சேவைக் காலத்தையும், பராமரிப்பு இடைவெளியையும் பொறியாளர்கள் அறிவியல்ரீதியாக கணிக்க இயலும்.
# அரச வாகை

**அரச வாகை** என்பது வாகைத் திணையின் துறைகளில் ஒன்று. புறநானூற்றுப் பாடல்களுக்குத் தரப்பட்டுள்ள துறைகளில் ஒன்றாக இது உள்ளது. அரசனது இயல்பையோ, வெற்றியையோ எடுத்துரைத்தல் அரச வாகை என்னும் துறை.  
அரச வாகை என்னும் துறையைச் சேர்ந்தவை எனப் புறநானூற்றில் 36 பாடல்கள் உள்ளன. பதிற்றுப்பத்து தொகுப்பிலும் உள்ளன.  
தொல்காப்பியம் இதனை ‘ஐவகை மரபின் அரசர் பக்கம்’ எனக் குறிப்பிடுகிறது. ஓதல், வேட்டல், ஈதல், படை வழங்குதல், குடியோம்புதல் ஆகிய ஐந்தும் அரச வாகை என உரையாசிரியர்கள் அதனை விரித்துரைக்கின்றனர்.  
நாட்டுமக்கள் அச்சமின்றி வாழ்தல், நாட்டில் விழா, வீரம், பகைவர் அச்சம், பகைவர் திறை தருதல், பகை நாட்டு அழிவு, வேள்வி செய்தல் முதலான செய்திகள் அரசவாகையில் கூறப்படுகின்றன.  
சேர மன்னர்களான சேரமான் குட்டுவன் தோதை , சேரமான் யானைகட்சேய் மாந்தரஞ்சேரல் இரும்பொறை ஆகியோரும், சோழ மன்னர்களான சோழன் இலவந்திகைப்பள்ளித் துஞ்சிய நலங்கிள்ளி சேட்சென்னி சோழன் கரிகாற் பெருவளத்தான் சோழன் குளமுற்றத்துத் துஞ்சிய கிள்ளிவளவன் சோழன் நெடுங்கிள்ளி சோழன் நலங்கிள்ளி சோழன் நலங்கிள்ளி தம்பி மாவளத்தான் சோழன் போர்வைக் கோப்பெருநற்கிள்ளி ஆகியோரும், பாண்டிய மன்னர்களான கானப்பேரெயில் கடந்த உக்கிரப் பெருவழுதி தலையாலங்கானத்துச் செருவென்ற பாண்டியன் நெடுஞ்செழியன் பாண்டியன் கூடகாரத்துத் துஞ்சிய மாறன்வழுதி பாண்டியன் நெடுஞ்செழியன் ஆகியோரும், குறுநில மன்னர்களில் வள்ளல்களாகவும், மூவேந்தர்களுக்கு உதவுபவர்களாகவும் விளங்கிய அதியமான் நெடுமான் அஞ்சி ஏனாதி திருக்கிள்ளி பிட்டங்கொற்றன் , மலையமான் சோழிய ஏனாதி திருக்கண்ணன் மலையமான் திருமுடிக்காரி ஆகியோரும் அரசவாகைத் துறை அமைந்த பாடல்களால் சிறப்பிக்கப்பட்டுள்ளனர்.
# அரச வாகை

## அடிக்குறிப்பு

எண்கள் புறநானூற்றுப் பாடலின் வரிசை எண்ணைக் குறிப்பன.
# அலெக்சாண்டர் பிரான்சிஸ் மொலமுறே

சேர் **அலெக்சாண்டர் பிரான்சிசு மொலமுறே** (*Alexander Francis Molamure*, 7 பெப்ரவரி 1888 – 25 சனவரி 1951), பிரித்தானிய இலங்கையில் இலங்கை சட்டவாக்கப் பேரவை, இலங்கை அரசாங்க சபை ஆகியவற்றில் உறுப்பினராக இருந்தவர். அரசாங்க சபையின் முதலாவது சபாநாயகராகவும் தேர்ந்தெடுக்கப்பட்டவர்.
# அலெக்சாண்டர் பிரான்சிஸ் மொலமுறே

## வாழ்க்கைக் குறிப்பு

கொழும்பு புனித தோமையர் கல்லூரியில் கல்வி பயின்ற பிரான்சிசு மொலமூர் பாடசாலைத் துடுப்பாட்ட அணியில் இணைந்து கல்லூரிக்காக விளையாடினார். இவர் அடிலைன் மீதெனிய என்பவரைத் திருமணம் புரிந்தார்.
# அலெக்சாண்டர் பிரான்சிஸ் மொலமுறே

## அரசியலில்

அரசாங்க சபைக்கான முதலாவது தேர்தல்கள் 1931, சூன் 23 இல் முடிவடைந்ததும், சூலை 7 இல் அரசாங்க சபை கூடியபோது டெடிகமைத் தொகுதியில் இருந்து தேர்ந்தெடுக்கப்பட்ட பிரான்சிசு மொலமூர் அவை முதல்வராகத் தேர்ந்தெடுக்கப்பட்டார். பெரும்பான்மைச் சிங்களவரின் பிரதிநிதியாக இவரது பெயர் பிரேரிக்கப்பட்டது. சிறுபான்மையினத்தவரின் பிரதிநிதியாக நியமன உறுப்பினர் சேர் சிறீவாத் சினித்தர் என்பவரின் பெயர் பிரேரிக்கப்பட்டது. இரகசிய வாக்கெடுப்பில், மொலமூருக்கு 35 வாக்குகளும், சினித்தருக்கு 18 வாக்குகளும் கிடைத்ததை அடுத்து மொலமூர் சபை முதல்வராகத் தேர்ந்தெடுக்கப்பட்டார். ஆனாலும் அவர் தனிப்பட்ட காரணங்களுக்காக 1934, டிசம்பர் 10 ஆம் நாள் தமது பதவியைத் துறந்தார். பின்னர் இலங்கை சுதந்திரம் அடைந்த பின்னர் இலங்கை பிரதிநிதிகள் சபையில் இவர் மீண்டும் சபாநாயகராகத் தேர்ந்தெடுக்கப்பட்டார்
# வஞ்சினக் காஞ்சி

**வஞ்சினக் காஞ்சி** என்பது காஞ்சித்திணையின் உட்கூறாகிய துறைகளுள் ஒன்றாகும். வஞ்சியரது வரவுணர்ந்த காஞ்சி மன்னன், அவ்வஞ்சியாரைப் பணியச் செய்வதற்காக வஞ்சினம் கூறுவது.
# வஞ்சினக் காஞ்சி

## இலக்கணம்

- தொல்காப்பியம்
:இன்னது செய்கையில் பிழை நேர்ந்தால் இன்ன நிலை அடையக் கடவேன் என வஞ்சினம் கூறுவது வஞ்சினக் காஞ்சி.
- புறப்பொருள் வெண்பாமாலை
:பகைவரைத் தாழ்வித்தல் பொருட்டு இவ்வாறு செய்வேன் என அரசன் ஒருவன் சொல்லிய கூறுபாட்டைச் சொல்லுதல் வஞ்சினக் காஞ்சி ஆகும்.
# வஞ்சினக் காஞ்சி

## இலக்கியம்

வஞ்சினக்காஞ்சி என்னும் துறைப் பாடல்கள் புறநானூறு தொகுப்பு நூலில் மூன்று உள்ளன. இது காஞ்சித்திணையின் துறை.
- ஒல்லையூர் தந்த பூதப்பாண்டியன் வஞ்சினம்
:என்னோடு போரிடுவேன் என்பார் வரட்டும். அவர்களைத் தேரோடு புறமுதுகிடச் செய்வேன். செய்யாவிட்டால் என் மனைவியையே பிரிவேனாகுக. என் அரசவையில் தகுதியற்ற ஒருவனை வைத்து அற்ப ஆட்சி செயதவன் ஆகுக. என் அரசவையில் மையற்கோமான், மாவன், எயிலாந்தை, அந்துவஞ்சாத்தன், ஆதன் அழிசி என்னும் ஐந்து நண்பர்கள் ஆட்சிக்குத் துணையாக இருக்கிறார்கள். அவர்களோடு மகிழ்ந்திருத்தலை இழப்பேன் ஆகுக.
- தலையாலங்கானத்துச் செருவென்ற நெடுஞ்செழியன் வஞ்சினம்
:தம்மிடம் நாற்படை வலிமை இருப்பதாகத் தம்பட்டம் அடிப்போரைத் தாக்கி ஒருபகல் எல்லைக்குள் அவர்களது முரசைக் கைப்பற்றாவிட்டால், என் ஆட்சி நிழலில் வாழும் குடிமக்கள் என்னைக் கொடுங்காலன் எனத் தூற்றட்டும். மாங்குடி மருதனைத் தலைவராகக் கொண்ட என் தமிழவைப் புலவர்கள் என்னைப் பாடாது போகட்டும். இரப்பவர்களுக்கு வறுமையில் வாடுவேனாகுக.
- சோழன் நலங்கிள்ளி வஞ்சினம்
:யானையின் காலடியில் பட்ட கரும்புவயல் போலப் பகைவரைப் போர்களத்தில் துவட்டாவிட்டால் என் மாலை காதல் இல்லாத கணிகையர் மார்பில் கசங்கட்டும்.  
தா. ம. வெள்ளைவாரணம், புறப்பொருள்வெண்பாமாலை, திருப்பனந்தாள் மட வெளியீடு.1967.
# புதுவை-கடலூர் உயர்மறைமாவட்டம்

**புதுவை-கடலூர் உயர்மறைமாவட்டம்** ( என்பது புதுச்சேரி அமலோற்பவ அன்னை பேராலயத்தைத் தலைமையகமாக கொண்டு செயல்படும் கத்தோலிக்க திருச்சபையின் உயர்மறைமாவட்டம் ஆகும். இது இந்தியாவின் தமிழ்நாட்டில் உள்ள கடலூர் மாவட்டம், விழுப்புரம் மாவட்டத்தின் சில பகுதிகள் மற்றும் புதுவையில் ஆட்சிப்பகுதிகளைக் கொண்டிருக்கின்றது. 2011ஆம் ஆண்டில் இந்த உயர்மறைமாவட்டம் தனது 125வது ஆண்டை சிறப்பித்தது.
# புதுவை-கடலூர் உயர்மறைமாவட்டம்

## வரலாறு

- 1776: **பாண்டிச்சேரி** மறைதளம் உருவானது.
- செப்டம்பர் 1, 1836: **கிழக்கு கடற்கரை** அப்போஸ்தலிக்க மறைவட்டமாக உருவானது.
- 1886: **பாண்டிச்சேரி** உயர்மறைமாவட்டமாக உயர்த்தப்பட்டது.
- 1889: குடந்தை மறைமாவட்டம் தனியாகப் பிரிந்தது.
- 1928: தற்போதைய வேலூர் மறைமாவட்டம் **புதுவை**யில் இருந்து தனியாகப் பிரிக்கப்பட்டு மாநகர மெட்ராஸ் உயர்மறைமாவட்டத்துடன் இணைக்கப்பட்டது.
- 1930: சேலம் மறைமாவட்டம் தனியாகப் பிரிந்தது.
- ஆகஸ்ட் 7, 1953: **புதுவை-கடலூர் உயர்மறைமாவட்டம்** என்று பெயர் மாற்றம் பெற்றது.
# புதுவை-கடலூர் உயர்மறைமாவட்டம்

## ஆயர்களும் கர்தினால்களும்

**புதுவை-கடலூர்** உயர்மறைமாவட்டத்தின் குருக்களாகத் திருநிலைப்படுத்தப்பட்டு, ஆயர்களாகவும், கர்தினாலாகவும் உயர்ந்தவர்களின் பட்டியல்:  
- கர்தினால்:
- மேதகு. துரைசாமி சைமன் லூர்துசாமி (1985)  
- ஆயர்கள்:
- மேதகு. உபகாரசாமி பெர்னதெத், கோவை ஆயர் (1940)
- மேதகு. ஜோசப் மாற்கு கோபு, **புதுவை-கடலூர்** துணை ஆயர் (1948), ஹைதராபாத் பேராயர் (1953)
- மேதகு. ஜோசப் தும்மா, விஜயவாடா ஆயர் (1970)
- மேதகு. மைக்கேல் துரைசாமி, சேலம் ஆயர் (1974)
- மேதகு. மிகேல் அகுஸ்தீன், சென்னை-மயிலை துணை ஆயர் (1978), வேலூர் ஆயர் (1981), **புதுவை கடலூர்** பேராயர் (1992)
- மேதகு. யுவான் அம்புரோஸ், தூத்துக்குடி ஆயர் (2005)
- மேதகு. பீட்டர் அபீர் அந்தோனிசாமி, சுல்தான்பேட்டை ஆயர் (2013)
# புதுவை-கடலூர் உயர்மறைமாவட்டம்

## சிறப்பு ஆலயங்கள்

- தூய அமலோற்பவ அன்னை பேராலயம் - மறைமாவட்டத்தின் தாய்க்கோவில்
- சிறு பேராலயம்:
- தூய இருதய ஆண்டவர் திருத்தலப் பேராலயம், புதுச்சேரி
- திருத்தளங்கள்
- தூய லூர்து அன்னை திருத்தளம், வில்லியனூர், புதுச்சேரி
# புதுவை-கடலூர் உயர்மறைமாவட்டம்

## தலைமை ஆயர்கள்

- **புதுவை-கடலூர்** உயர்மறைமாவட்டத்தின் பேராயர்கள்
- பேராயர் **அந்தோனி அனந்தராயர்** (ஜூன் 10, 2004 - இதுவரை)
- பேராயர் **மைக்கேல் அகஸ்டின்** (பிப்ரவரி 18, 1992 - ஜூன் 10, 2004)
- பேராயர் **வெண்மணி S. செல்வநாதர்** (மார்ச் 17, 1973 - 1992)
- பேராயர் **அம்புரோஸ் ராயப்பன்** (நவம்பர் 28, 1955 - மார்ச் 17, 1973)
- பேராயர் **அகஸ்டே-சிமியோன் கொலஸ்**, M.E.P. (ஜூன் 24, 1930 - அக்டோபர் 28, 1955)
- பேராயர் **ஏலி-ஜீன்-ஜோசப் மொரல்**, M.E.P. (மே 11, 1909 - ஆகஸ்ட் 16, 1929)
- பேராயர் **ஜோசப்-அடோல்ஃப் கான்டி**, M.E.P. (செப்டம்பர் 29, 1892 - மார்ச் 25, 1909)
- பேராயர் **லாவெனன்** (1886-1892)
- **பாண்டிச்சேரி**யின் அப்போஸ்தலிக்க பிரதிநிதிகள்
- ஆயர் லாவெனன் (1868-1886)
- ஆயர் காட்லே (1861-1867)
- ஆயர் கிளமென்ட் பொன்னான்ட், M.E.P. (ஏப்ரல் 3, 1850 – மார்ச் 21, 1861)
- ஆயர் ஹெபர்ட் (1810-1835)
- ஆயர் சாம்பெனாய்ஸ் (1791-1801)
- ஆயர் பிரிகாட் (1776-1791)
# புதுவை-கடலூர் உயர்மறைமாவட்டம்

## கீழுள்ள மறைமாவட்டங்கள்

- தர்மபுரி மறைமாவட்டம்
- குடந்தை மறைமாவட்டம்
- சேலம் மறைமாவட்டம்
- தஞ்சை மறைமாவட்டம்
# நெடுமொழி

மூன்று புறநானூற்றுப் பாடல்கள் **நெடுமொழி** என்னும் துறையினவாகக் குறிக்கப்பட்டுள்ளன. அவை மூன்று வெவ்வேறு திணைகளில் வருகின்றன.
# நெடுமொழி

## புறநானூறு

- சேரமான் குட்டுவன் கோதை என்னும் மன்னன் நாடானது, நெடுமொழி கூறும் மன்னர்களுக்கு ஆட்டிடையன் செல்லாத புலி உறங்கும் காடு போன்றது, வாகைத்திணை
- அரசன் ஒருவன் தன் பகைவன் ஒருவனது நாட்டை முற்றுகை இட்டிருந்தபோது ‘நீ முந்து’ என வாயை மடித்து உறுமினான். கரந்தைத்திணை.
- ஓய்மான் நல்லியாதன் நிரயம் நரகம் போல இருந்த புலவர் புறத்திணை நன்னாகனார் வாழ்வை வளமாக்கினான். அதுமுதல் ‘பிறர் வாயிலுக்குச் செல்லமாட்டேன்’ எனப் புலவர் நெடுமொழி கூறிவந்தாராம். பாடாண் திணை.
# நெடுமொழி

## தொல்காப்பியம்

- மாராயம் பெற்ற நெடுமொழி வஞ்சித்திணையில் வரும் திணை.
- சங்ககாலத்தில் அரசன் போரில் சிறந்து விளங்கிய வீரனை ‘மாராயம்’ என்னும் விருது வழங்கிப் பாராட்டுவது வழக்கம். இப்படி மாராயம் பட்டம் பெற்றவன் அரசனின் பெருமையை எடுத்துப் பேசுவதோடு மட்டுமன்றித் தன் பெருமையையும் எடுத்து கூறுவது வழக்கம். இதற்கு நெடுமொழி கூறல் என்று பெயர். இது வெட்சித்திணையில் வரும் பாடல்.
# நெடுமொழி

## புறப்பொருள் வெண்பாமாலை

:நெடுமொழி என்பது கரந்தைத் திணைக்குரிய துறைகளில் ஒன்றாகும். தனது மாமன்னனுக்குத் தன்னுடைய மேம்பாட்டை மறவனொருவன் தானே எடுத்து உரைப்பது நெடுமொழி கூறல் எனப்படும். நெடுமொழி என்பது தற்பெருமை.  
தா. ம. வெள்ளைவாரணம், புறப்பொருள்வெண்பாமாலை, திருப்பனந்தாள் மட வெளியீடு.1967.
# தலாய் லாமா

**தலாய் லாமா** என்பது கெலுக் (கெலுக்பா) அல்லது மஞ்சள் தொப்பி என்ற திபெத்திய புத்த மதப்பிரிவின் தலைமை லாமாவின் பதவியைக் குறிக்கும் பெயராகும். இது தலாய் (கடல்) என்ற மங்கோலிய சொல்லும், லாமா (திபெத்தியம்: བླ་མ, *bla-ma*, ஆசான், குரு) என்ற திபெத்திய சொல்லும் இணைந்த கூட்டாகும். திபெத்திய மொழியில் "லாமா" என்னும் சொல் "குரு" என்னும் வடமொழிச் சொல்லுக்கு இணையானது என்று இன்றைய தலாய் லாமா விளக்கம் தருகிறார்.  
மத நம்பிக்கையின் படி தலாய் லாமா என்பவர் அவலோகிதரின் அவதார வரிசையில் வருபவர் எனக் கருதப்படுகிறார். கெலுக் அல்லது மஞ்சள் தொப்பி பிரிவின் தலைவர் பதவியின் பெயர் கேண்டன் டிரிபா ஆகும். பலரும் தலாய் லாமா இப்பிரிவின் தலைவர் என கருதுவதுண்டு. தலைவர் பதவியில் ஒருவர் 7 ஆண்டுகள் மட்டுமே இருக்கமுடியும் இத்தலைவரை நியமிப்பதில் தலாய் லாமாவிற்கு பெரும்பங்கு உண்டு. தலாய் லாமாக்கள் ஆன்மீகத் தலைவர்கள் ஆவர். ஒரு தலாய் லாமா இறந்ததும், திபெத்தில் அதே நிமிடம் பிறந்த குழந்தை அடுத்த தலாய் லாமாவாகத் தேர்ந்தெடுக்கப்படுவது வழக்கம். அதாவது, இறந்த தலாய் லாமா மறு பிறப்பு எடுப்பதாக திபெத்தியர்கள் நம்பிக்கை கொண்டிருந்தார்கள்.  
5-வது தலாய் லாமா திபெத் மீது அரசியல் அதிகாரத்தை செலுத்தினார். அதிலிருந்து தலாய் லாமாக்கள் ஆன்மீகம் மட்டுமல்லாமல் அரசியலிலும் செல்வாக்கு செலுத்தத் தொடங்கினார்கள். பொ.ஊ. 17ம் நூற்றாண்டிலிருந்து 1959 வரை தலாய் லாமாக்கள் பலமுறை திபெத்திய அரசாங்கத்தை வழிநடத்தியுள்ளார்கள். 14-வது தலாய் லாமா மார்ச் 14, 2011 வரை மத்திய திபெத்திய நிருவாகத்தின் (நாட்டுக்கு வெளியே அமைந்த திபெத் அரசு) தலைவராக இருந்தார். மார்ச் 14, 2011ல் அப்பொறுப்பில் இருந்து விடைபெற்றுக்கொண்டார். வருங்காலத்தில் தலாய் லாமா என்ற அமைப்பு நீக்கப்படலாம் என்றும் அடுத்த தலாய் லாமா திபெத்துக்கு வெளியே தேர்த்தெடுக்கப்படுவார், அவர் பெண்ணாகக் கூட இருக்கலாம் என்றும் அவர் கருத்துத் தெரிவித்துள்ளார். இதை சீன அரசு உடனடியாக மறுத்து அடுத்த தலாய் லாமா சீன அரசாலேயே தேர்ந்தெடுக்கப்படுவார் என அறிவித்துள்ளது.
# தலாய் லாமா

## வரலாறு

மத்திய ஆசியாவில் உள்ள மேட்டுச் சமவெளியில் அமைந்த ஒரு நிலம் திபெத் ஆகும். திபெத்தின் பல பகுதிகளை ஏழாம் நூற்றாண்டில் 'சாங்ட்சன் கேம்போ' (Songtsän Gampo) எனும் அரசர் ஒருங்கிணைத்தார், இவரே புத்த மதத்தை திபெத்திற்கு முதலில் அறிமுகப்படுத்தியவர் என கருதப்படுகிறது. பொ.ஊ. 1600 இன் தொடக்க காலத்தில் இருந்து 'தலாய் லாமா' என்று பொதுவாக அழைக்கப்படும் ஆன்மீக தலைவர்கள், திபெத்திய மைய நிருவாகத்தின் தலைமையை பெயரளவில் ஏற்றிருந்தார்கள். இவர்கள், அவலோகிதர் என்ற போதிசத்துவரின் வெளிப்பாடுகளாக நம்பப்படுகிறார்கள்.  
17 ம் நூற்றாண்டில் திபெத் பிளவுபட்டிருந்தது, மேலும் மஞ்சூரியாவிருந்து பின்வாங்கிய சக்கர் பகுதியை ஆண்ட லிக்டென் கான் (Ligten khan) என்ற மங்கோலிய தலைவர் கெலுக் புத்த மதபிரிவை அழித்துவிடுவதாக கூறி திபெத் மேல் படையெடுத்து வந்தார். அதை முறியடிக்கவும் திபெத்தை ஒன்றிணைக்கவும் 5-ம் தலாய் லாமா மங்கோலிய இனத் தலைவர் குஷ்ரி கானை கேட்டுக்கொண்டார். அதையேற்று குஷ்ரி கான், லிக்டென் கான் மற்றும் கெலாங் பிரிவின் எதிரிகளை அழித்து திபெத்தை ஒன்றிணைத்தார். இவர் கெலுக் பிரிவின் பாதுகாவலர் என்ற பட்டத்தை பெற்று 5-ம் தலாய் லாமா ஆன்மீகத்திலும் அரசியலிலும் செல்வாக்கு செலுத்த உதவிபுரிந்தார்.  
17 ம் நூற்றாண்டிலிருந்து 1959 வரை, தலாய் லாமாவும் அவரது பிரதிநிதிகளும் வழிவழியாக தலைநகரான லாசாவை இருப்பிடமாக கொண்டு திபெத்தின் பெரும்பகுதியின் அரசியல் அதிகாரம் பெற்றவராக, மதம் மற்றும் நிருவாகப் பணி செய்துவந்தார்கள்.
# தலாய் லாமா

## திபெத்தில் புத்தமதம்

கிறித்தவ காலகட்டத்திற்கு முன்பே திபெத் அரச வமிசத்தினரின் தனி ஆட்சிக்குட்பட்ட நாடாகவே இருந்து வந்தது. இந்தியாவின் மூன்றில் ஒரு பங்கு பரப்பளவைக் கொண்ட திபெத்தியப் மேட்டு நிலப்பகுதியில் பொ.ஊ. ஏழாம் நூற்றாண்டின் பிற்பகுதியில் "லோதான்" புத்த மதம் பரவியது. அதற்கு முன்பாக பான் (இலை) எனும் இயற்கை வழிபாடே திபெத்தில் பெரும்பான்மையாகப் பின்பற்றப்பட்டு வந்தது.  
பொ.ஊ. பதினான்காம் நூற்றாண்டில் 'இட்ஜோங்கபா' என்ற திபெத்திய புத்த குரு தோன்றினார். அப்பொழுது வழக்கிலிருந்த வெவ்வேறு புத்தமத பிரிவுகளின் சூத்திரங்களையும் யோக முறைகளையும் ஒருங்கிணைத்து ஒரு தனிப்பெரும் புத்தமதப் பிரிவை இட்ஜோங்க்பா தோற்றுவித்தார். இப்பிரிவினர் 'கெலுக்' அல்லது 'கெலுக்பா' என்று அழைக்கப்பட்டனர். இவர்கள் தமது மதச் சின்னமாக மஞ்சள் தொப்பி அணிய பணிக்கப்பட்ட காரணத்தால் 'மஞ்சள் சமயத்துறவிகள்' என அழைக்கப்படலாயினர். வெகுவிரைவில் ஏராளமான பிற புத்த லாமாக்களும் பொதுமக்களும் இந்தப் புதிய புத்தமதப் பிரிவிற்கு ஆதரவு அளிக்கத் துவங்கினர்.
# தலாய் லாமா

## தலாய் லாமா பெயர் தோற்றம்

1578ல் மங்கோலி அரசர் அல்டான் கான் தலாய் லாமா என்ற பட்டத்தை சோனம் கியட்சோவுக்கு (3வது தலாய் லாமா) வழங்கினார். இந்தப்பட்டம் இவருக்கு முன் இருந்த இருவருக்கும் 1578ல் இருந்து குறிக்கப்பட்டது. 14 வது தலாய் லாமா இந்த பட்டத்தை அல்டான் கான் வழங்கவேண்டும் என்று நினைக்கவில்லை இது சோனம் கியட்சோ என்பதன் மங்கோலிய மொழிபெயர்ப்பாகும் என்கிறார்.  
2வது தலாய் லாமாவிலிருந்து அனைத்து தலாய் லாமாக்களும் கியட்சோ என்ற பெயரை தாங்கி வருகிறார்கள் இதன் பொருள் பெருங்கடல் என்பதாகும். முதல் பெயர் மட்டுமே மாறி வரும். தலாய் என்பதற்கு திபெத்திய மொழியில் எந்த பொருளும் இல்லை, இது பட்டத்திற்கான பெயராக நிலைத்து விட்டது என்று 14வது தலாய் லாமா கூறுகிறார்.  
சோனம் கியட்சோவுக்கு தலாய் லாமா என்ற பட்டம் முதலில் கிடைத்தாலும் இவர் தலாய் லாமா பரம்பரையில் 3வது ஆவார். இவருக்கு முன் இருந்த இருவருக்கும் மரணத்திற்கு பின் அப்பட்டம் அளிக்கப்பட்டது.
# தலாய் லாமா

## முதல் தலாய் லாமா

பத்மா டோர்ஜே என்ற இயற்பெயருடைய முதல் தலாய் லாமா 7 வயது வரை மேய்ப்பானாக வளர்ந்தார். 1405ல் நார்தங் புத்த மடத்தில் சேர்ந்து அம்மடத்தின் தலைமை புத்த ஆசானிடம் முன்னிலையில் தன் முதல் உறுதிமொழியை செய்தார். 20 வயதாகும் போது புத்த மத கோட்பாடுகளை நன்கு கற்றுணர்ந்ததால் அவருக்கு "கெடுங் ட்ருப்" (கெண்டுன் ட்ரப்) என்ற பெயர் சூட்டப்பட்டு முழு புத்த துறவி ஆனார். அவ்வயதில் சிறந்த ஆசானான இட்ஜோங்க்பாவிடம் மாணவனாக சேர்ந்தார் ,. இவர் இட்ஜோங்க்பாவின் அண்ணன் மகன் என்றும் சிலர் சொல்லுகிறார்கள் . இவருக்கு அரசியல் அதிகாரம் எதுவும் கிடையாது. அதை சிவப்பு தொப்பி புத்த மத பிரிவு, மங்கோலிய கான்களிடம் இருந்தது.  
இவர் தாசிகும்போ (Tashilhunpo) என்ற மடத்தை நிறுவினார். இறக்கும் வரை இதுவே இவரின் வசிப்பிடமாகவும் இருந்தது. இது தற்போது பஞ்சென் லாமாக்களின் இருப்பிடமாக உள்ளது.
# தலாய் லாமா

## பஞ்சென் லாமா

தலாய் லாமா அரசனுக்கு இணையாக எல்லா வலிமையும் வாய்ந்தவர் என்றபோது தனது மத சடங்குகளில் இடையூறு வரக்கூடாது என்பதற்காக ஐந்தாம் தலாய் லாமா பஞ்சென் லாமா என்ற இணைத்தலைவரை நியமித்து அரசை வழிநடத்தும் பொறுப்பை அவருக்கு தந்தார். திபெத்திய மத வழக்கப்படி, தலாய் லாமாவாக இருப்பவர்கள், பஞ்சன் லாமா மறைந்ததும் அடுத்த பஞ்சன் லாமாவை சிறு வயதிலேயே தேர்ந்தெடுத்து அவருக்கு 'பஞ்சன் லாமா' என்று பட்டம் சூட்டி விடுவார்கள். தலாய் லாமாவின் மறைவுக்குப் பின்னர் இந்த பஞ்சன் லாமாதான் அடுத்த தலாய் லாமாவை தேர்ந்தெடுப்பதில் பெரும் பங்குவகிப்பார்.  
அந்த வகையில், 14-ம் தலாய் லாமா அடுத்த பஞ்சன் லாமாவாக ஒரு சிறுவனைத் தேர்வு செய்தார். இதையடுத்து அதற்குப் போட்டியாக கடந்த 1995ம் ஆண்டு ஒரு கியால்ஸ்டன் நோர்பு என்ற சிறுவனை பஞ்சன் லாமாவாக தேர்ந்தெடுத்தது சீன அரசு. தற்போது இவருக்கு 20 வயதாகிறது. தலாய் லாமா தேர்ந்தெடுத்த பஞ்சன் லாமா சிறுவனை அதற்குப் பிறகு யாருமே பார்க்கவில்லை. இந்த நிலையில் சீன அரசு தேர்ந்தெடுத்த பஞ்சென் லாமாதான் ஒரே வாரிசாக இருக்கிறார். எனவே அடுத்த தலாய் லாமா தேர்வின்போது பெரும் சிக்கல் ஏற்படும் எனக் கருதப்படுகிறது. இந்த நிலையில் தலாய் லாமாவுக்கு மேலும் சிக்கலை ஏற்படுத்தும் வகையிலும், அவரது செல்வாக்கைக் குறைக்கும் வகையிலும் பஞ்சன் லாமா நோர்புவுக்கு சீன அரசு புதிய பதவி ஒன்றை அளித்துள்ளது.
# தலாய் லாமா

## திபெத் பகுதியில் சீனாவின் ஆக்ரமிப்பு

ஐந்தாம் தலாய் லாமா காலத்திலிருந்து திபெத்தில் தலாய் லாமா அரசியல் அதிகாரம் பெற்றவராக விளங்கினார். 1717ல் ஜுங்கர் (Dzungar) என்பவர்கள் திபெத்தை ஆக்ரமித்தார்கள். அப்போது மக்கள் ஆதரவு இல்லாமல் தலாய் லாமாவாக இருந்த நகுவாங் யெசுகே கயட்சோவை பதவியில் இருந்து நீக்கி சீன அரசின் ஆதரவோடு திபெத்தை ஆண்ட லாசங் கானை கொன்றார்கள். இவர்கள் லாசாவின் புனித இடங்களில் உள்ள பொருட்களை சூரையாடி கொள்ளையடித்ததால் மக்களின் ஆதரவை இழந்தனர். இதையடுத்து சிங் வம்ச மன்னன் ஆங்சி படைகளை அனுப்பினார் அது தோற்கடிக்கப்பட்டதால் பெரிய படையை அனுப்பி 1720ல் ஜுங்கர்களை தோற்கடித்தார். இவர்கள் ஏழாம் தலாய் லாமா பதவியேற்க உதவினார்கள். திபெத்தை தனது ஆட்சிக்குட்பட்ட காப்புரிமை பெற்ற நாடாக ஆங்சி அறிவித்தார். திபெத்தில் தனது தூதர்கள் இருவரை அவர் நியமித்தார். சிங் வம்சம் 1911 ல் முடியும் வரை இது தொடர்ந்தது.
# தலாய் லாமா

## திபெத் குடியரசு அறிவிப்பு

1910 ஆம் ஆண்டு சீன புரட்சியின் காரணமாக சீனப்பேரரசரின் அரசு கவிழ்ந்தது. திபெத்தை விட்டு சீனப் பேரரசரின் படைகள் அனைத்தும் வெளியேறின. 1912 ஆம் ஆண்டு சான் யாட் சன் தலைமையில் சீன கம்யுனிஸ்ட் பிரகடனமானது. அதே ஆண்டில் ஜூன் மாதம் தலாய் லாமா இந்தியாவிலிருந்து திபெத் தலைநகர் லாஸாவிற்குத் திரும்பினார். அவருடன் "சர் சார்லஸ் பெல்" என்ற ஆங்கிலேய தளபதியும் சிறுபடையுடன் திபெத் சென்றார். திபெத் சென்ற முதல் நாளே தலாய் லாமா திபெத்தை 'பூரண சுதந்திரம் பெற்ற குடியரசு நாடாக' அறிவித்தார். புதிய சீன குடியரசு அமைக்கும் பணியில் கவனம் செலுத்திய சான் யாட் சென் இந்த பிரகடனத்தில் கவனம் செலுத்தவில்லை.
# தலாய் லாமா

## ஆங்கிலப் பிரதிநிதி

1914 ஆம் ஆண்டு பிரித்தானிய அரசால் சீனா, இந்தியா (பிரித்தானிய இந்தியா), திபெத் மூன்றும் சேர்ந்து திபெத்தின் எதிர்காலத்தை நிர்மாணிப்பது தீர்மானம் கொண்டு வரப்பட்டது இந்த முடிவு திபெத்தின் நிலையில் பெருங்குழப்பத்தை விளைவித்தது. இதைப் பயன்படுத்திக் கொண்ட சீனா, சீன எல்லையை ஒட்டிய திபெத்தியப் பகுதியை சீனாவின் அதிகாரத்திற்குட்பட்ட பகுதியாக அறிவித்தது. அங்கு பாதுகாப்பு மற்றும் பல அதிகாரங்களை தன்னிடம் வைத்து கொண்டு வெறும் அரசாட்சிப் பொறுப்பை மட்டும் தலாய் லாமாவிற்கு வழங்கியது.  
இந்தியாவின் பிரதிநிதி என்ற பெயரில் திபெத்தின் மற்ற பகுதிகளை ஆங்கிலேயர் தமது அதிகாரத்திற்கு உட்படுத்தினர். ஆங்கிலேயரின் இராணுவ வலிமைக்கு அஞ்சிய சீனா அப்போழுது ஒன்றும் சொல்லாமல் அமைதிகாத்தது. அதே நேரத்தில் திபெத்தில் ஆங்கிலேயரின் அதிகாரத்தை ஏற்கவுமில்லை. 1947-ல் இந்தியா சுதந்திரம் பெற்றது. ஆனாலும் ஆங்கில அரசின் பதிலாள் 1950 வரை திபெத்தில் தங்கி இருந்து இங்கிலாந்து இராணியின் அதிகாரத்தை அவரது பிரதிநிதியாக நிலை நாட்டி வந்தார். இந்தியாவின் சர்பாக இந்தியாவைச் சேர்ந்த எந்த ஒரு நபரும் திபெத்தில் நியமிக்கப்படவில்லை.
# தலாய் லாமா

## சீனாவும் தற்போதைய தலாய் லாமாவும்

இதனிடையே தலாய் லாமா இறந்தார். கிழக்கு திபெத் ஒன்றில் சாதரண விவசாய குடும்பத்தில் பிறந்த தொந்துபிப் லாமோ (லாமோ தொந்துப்) ஜுலை 6-1935 ல் பதினான்காம் தலாய் லாமாவாக டென்சின் கியாட்சோ என்ற பெயரில் சமயப் பெரியோர்களால் நியமிக்கபட்டார். தனது நான்காம் வயதில் பிரமாண்டமான பொட்லா அரண்மனையில் தலாய் லாமாவாக நியமிக்க பட்ட இவர், தனது பதினான்காம் வயதிலேயே அனைத்துத் துறைகளிலிலும் சிறந்து விளங்கும் திபெத்தின் தலைசிறந்த தலாய் லாமாவாக உயர்ந்தார். இவர் திபெத் மக்களின் ஆன்மீக அரசியல் தலைவர் ஆவார். இவர் உலக அரங்கில் ஒரு முக்கிய தலைவராகவும் பார்க்கப்படுகிறார்.  
இந்நிலையில் சீன கம்யூனிச தலைவர் மா சே துங் தலைமையிலான கம்யூனிச ஆட்சி மலர்ந்தது. சங் கை செக் தோல்வியுற்று தனது படைகளுடன் பார்மோசா தீவில் தனது ஆட்சியைத் தொடர்ந்து வந்தார்.
1950களில் சீன அரசு தலாய் லாமாவை சீன மக்கள் குடியரசின் தேசிய மக்கள் காங்கிரஸ் அமைப்பின் துணைத் தலைவராக்கியது. தலாய் லாமாவை திபெத் மக்களின் மரபு வழித் தலைவராக திபெத் மக்களால் ஏற்றுக் கொள்ளப்பட்டாலும், திபெத்தை தனது கட்டுப்பாட்டுக்குள் வைத்திருக்கும் சீனா இதை ஏற்றுக் கொள்ள வில்லை. 1958 ஆண்டு திபெத் மீது சீன அரசு மேற்கொண்ட ஆக்கிரமிப்பு நடவடிக்கையைத் தொடர்ந்து இந்தியாவின் தர்மசாலாவிற்கு புகலிடம் வந்து வாழ்ந்து வருகிறார்.
# தலாய் லாமா

## திபெத்-சீனப் போர்

புதிய சீன அரசாங்கம் சீனாவின் எல்லைகளை விரிவுபடுத்தத் தொடங்கியபோது திபெத்திற்கு பேரிடி காத்திருந்தது. சீனா கண்காணிக்க வேண்டும் என்று ஆங்கிலேயர் பொறுப்பு ஒப்படைத்திருந்த பகுதிகளை சீனாவிற்கு உட்பட்ட பகுதி என சீனா பகிரங்கமாக அறிவித்தது. 1950 அக்டோபர் மாதம் சீனப்படைகள் திபெத்திற்குள் புகுந்தன. திபெத்தின் தலைநகர் லாஸாவிற்கு 500 கிலோ மீட்டர் தொலைவில் சீனா தனது படைகளை நிறுத்தியது. அப்போழுது 16 வயது நிரம்பிய தலாய் லாமா சீனப்படையை எதிர்க்குமாறு தனது படைகளுக்கு ஆணையிட, திபெத்தியர்களும் ஆவேசத்துடன் போரிட்டனர். ஆனால் 80 ஆயிரத்திற்கு மேற்பட்ட சீனப் படையுடன் 10,000திற்கும் குறைவான நவீன ஆயுதங்கள் இல்லாத காரணத்தால் திபெத்தியர்களால் தாக்கு பிடிக்க முடியவில்லை.  
இதன் காரணமாக திபெத் அரசு சீன அரசுடன் பேச்சுவார்த்தை நடத்த முற்பட்டது. எனவே சீன அரசின் மேலாதிக்கம் திபேத்தின் மீது இருக்கவேண்டும் என்ற ஒப்பந்தம் சீனாவின் பயமுறுத்துதல் பேரில் கையொப்பமானது. அந்த சரத்தின் படி, சீனா திபெத்தின் மத விவகாரங்களிலோ உள்நாட்டு ஆட்சியிலோ தலையிடாது. ஆனால் திபெத்தின் உள் நாட்டு விவகாரங்களிலும் முழுமையான குறுக்கீடுகளுடனும் சீனப் படைகள் திபெத்தில் முழுமையாக இறங்கியது. இதை அடுத்து திபெத்தில் உள்நாட்டு கலவரம் ஏற்பட்டது. ஆங்காகே சீனத் துருப்புகளுக்கு எதிராக மக்கள் போராட்டத்தைத் தீவிரப்படுத்தினர். கலவரத்தை நிறுத்த ஆணையிடுமாறு சீனா தலாய் லாமாவிற்கு உத்தரவிட்டது. ஆனால் தலாய் லாமா 'இது சுதந்திர போராட்டம்' என கூறி சீனா "திபெத்தை விட்டு வெளியேறுங்கள், இல்லையென்றால் வெளியேற்றப் படுவீர்கள்" என அறகூவல் விடுத்தார். இதனால் சீனாவின் அடக்கு முறைக்கெதிரான போராட்டம் மேலும் தீவிரமடைந்தது.
# தலாய் லாமா

## இந்தியாவில் புகலிடம்

திபெத்தில் ஆங்காங்கே சீன துருப்புகளுக்கெதிரான கொரில்லா தாக்குதல் கடுமையாக்கபட்டது. இந்நிலையில் சீன அரசு தலாய் லாமாவை விருந்திற்கு அழைத்து அவரைச் சிறைபிடிக்க முடிவெடுத்தது. தலைநகர் லாஸாவில் முகாமிட்டிருந்த சீன இராணுவம் அரண்மனையைக் கைபற்றி லாமாவை பிடிக்கும் யோசனையுடன் 1959 ஆம் ஆண்டு மார்ச் 17 ஆம் நாள் அரண்மனைமீது கடுமையான பீரங்கி தாக்குதல் நடத்தியது.  
திபெத்திய உயரதிகாரிகள் அறிவுரையின்படி தலாய் லாமாவும் அன்று இரவு சாதாரண அரண்மனை சிப்பாய் போல் வேடமிட்டு அரண்மனையில் இரகசிய வழியாக வெளியேறி இரவோடு இரவாக திபெத்தின் கிரிசு ஆற்றைக் கடந்தார். ஆற்றின் மறுகரையில் அவருக்காக காத்திருந்த சிறு படையின் உதவியோடு பல நூறு கி.மீ. நடந்து 31 நாட்கள் பயணம் செய்து 1959 ஆம் நாள் ஏப்ரல் 18 ஆம் நாள் இந்தியா வந்து சேர்ந்தார்.  
இதனிடையில் லாமா கிளம்பிய மறுதினம் அதிகாலையிலேயே படைகள் அரண்மனையைச் சுற்றி வளைத்தன. ஆனால் லாமா தப்பிவிட்டார் என்ற செய்தி கிடைத்தது. திபெத் எங்கும் அவரை தேடும் பணி தீவிரமானது. எல்லைகள் எல்லாம் அடைக்கப்பட்டன. அவருடைய ஆதரவாளர்கள் கொல்லப்பட்டனர். இந்த கொடுமையான செய்கையால் சுமார் 87000 திபெத்தியர்கள் கொல்லப்பட்டனர். மேலும் 27000 பேர்கள் கைது செய்யபட்டு சிறையில் அடைக்கபட்டனர். இவ்வளவு நடந்தும் லாமாவைப் பற்றி எந்த ஒரு திபெத்தியரும் வாய் திறவாமல் மௌனம் காத்தனர்.  
"தலாய் லாமாவை எங்களிடம் ஒப்படைக்க வேண்டும்" என்று இந்தியாவிடம் சீனா கோரியது. ஆனால் அதற்கு அப்போதைய இந்தியப் பிரதமர் ஜவஹர்லால் நேரு மறுத்துவிட்டார். இதனால்,இந்தியா மீது சீனா ஆத்திரம் அடைந்தது. 1962 செப்டம்பர் மாதத்தில் இந்தியா மீது படையெடுத்தது. லடாக் பகுதியிலும், வடகிழக்கு எல்லைப் பகுதியிலும் நடந்த போரில், இந்தியாவின் சில பகுதிகளை சீனா கைப்பற்றிக்கொண்டது. சீனாவின் போக்கை உலக நாடுகள் கண்டித்தன. அதனால், சீனப்படைகள் திரும்பப் பெறப்பட்டன. திபெத் நாடு, சீனாவுடன் இணைக்கப்பட்டு விட்டது தலாய் லாமா இந்தியாவில் வசித்து வருகிறார். தற்போது தலாய் லாமா இந்தியாவின் தர்மசாலாவில் வாழ்ந்து வருகிறார். இவருக்கு 1989 ஆண்டு அமைதிக்கான நோபல் பரிசு வழங்கப்பட்டது.
# தலாய் லாமா

## பஞ்சென் லாமாவுக்கு உயர் பதவி

திபெத்திய புத்தமத தலைவர் தலாய் லாமாவின் செல்வாக்கை குறைப்பதற்காக தற்போதைய பஞ்சன் லாமாவுக்கு உயர் பதவி அளிக்கப்பட்டுள்ளது. 20 வயதான பெய்ன்கென் ஏர்டினி ஊய்கிவுஜபு என்ற இயற் பெயரை கொண்ட பஞ்சென் லாமா சீனா வின் மக்கள் அரசியல் ஆலோசனைக் குழு உறுப்பினராக நியமிக்கப்பட்டு இருக்கிறார். இந்த குழுவில் வர்த்தக பிரமுகர்கள், கல்வியாளர்கள், மதத் தலைவர்கள் என 2,200 பேர் இடம் பெற்றுள்ளனர். சமீப காலமாக பஞ்சன் லாமாவுக்கு சீன அரசியலில் அதிக பங்கு அளிக்கப்பட்டு வருகிறது. இதன் மூலம் திபெத்தியர்களிடையே பிளவை ஏற்படுத்தி அதை தனக்குச் சாதகமாகப் பயன்படுத்திக் கொள்ள அது நினைக்கிறது. தலாய் லாமாவுக்கு வயதாகிக் கொண்டு வருவதால் அவருக்குப் பின்னர் புதிய தலாய் லாமாவாக, நோர்புவை அறிவிக்கவும், தேர்ந்தெடுக்கவும் சீன அரசு திட்டமிட்டு செயல்பட்டு வருகிறது. கடந்த ஆண்டு கிழக்கு சீனாவில் நடந்த புத்தமத மாநாட்டின்போது இந்த பஞ்சன் லாமா முதல் முறையாக வெளியுலகுக்கு வந்து பேசினார்.
# தலாய் லாமா

## பட்டியல்

- கண்டுகொண்ட ஆண்டு - தலாய் லாமா மறு பிறப்பு எடுத்து வருபவர் என கருதப்படுகிறார். கண்டுகொண்ட ஆண்டு என்பது மறைந்த தலாய் லாமாவின் மறுபிறப்பு என ஒருவரை அடையாளம் கண்டுகொண்ட ஆண்டாகும்.
- மத தலைவராக ஆன ஆண்டு - தலாய் லாமாவை அடையாளம் கண்டதும் அவரை தலாய் லாமாவாக அதிகாரபூர்வமாக அறிவிக்கமாட்டார்கள். அவர் அதிகாரபூர்வமாக மத தலைவராக ஏற்றுக்கொண்ட ஆண்டு இதுவாகும்.  
| எண் | பெயர் (வாழ்க்கை) | ஓவியம் | கண்டுகொண்ட ஆண்டு | மத தலைவராக ஆன ஆண்டு |
| --- | --- | --- | --- | --- |
| 1. | கெண்டுன் ட்ரப் (1391-1474) | ? | ? |  |
| 2. | கெண்டுன் கியட்சோ (1475-1542) | ? | ? |  |
| 3. | சோனம் கியட்சோ (1543-1588) | ? | 1578 |  |
| 4. | யோண்டென் கியட்சோ (1589-1617) | ? | 1603 |  |
| 5. | ங்கவாங் லோப்சாங் கியட்சோ (1617-1682) | 1618 | 1622 |  |
| 6. | (ட்)சேங்யெங் க்யட்சோ (1683-1706) | 1688 | 1697 |  |
| 7. | கெல்சங் க்யட்சோ (1708-1757) | ? | 1720 |  |
| 8. | ஜம்பேல் க்யட்சோ (1758-1804) | 1760 | 1762 |  |
| 9. | லங்டொக் க்யட்சோ (1805-1815) | 1807 | 1808 |  |
| 10. | (ட்)சல்ரிம் க்யட்சோ (1816-1837) | 1822 | 1822 |  |
| 11. | கெண்ட்ருப் கியட்சோ (1838-1856) | 1841 | 1842 |  |
| 12. | ட்ரின்லே க்யட்சோ (1857-1875) | 1858 | 1860 |  |
| 13. | துப்டென் க்யட்சோ (1876-1933) | 1878 | 1879 |  |
| 14. | டென்சின் கியாட்சோ (1935-தற்போது) | 1937 | 1950 (தற்போது நாடு கடந்து இந்தியாவில் வாழ்கிறார்) | } |  
ராஜேஸ்ராவனா வலைவாசல்
# தர்மபுரி மறைமாவட்டம்

**தர்மபுரி மறைமாவட்டம்** என்பது தர்மபுரி திரு இதய பீடாலயத்தைத் தலைமையகமாக கொண்டு செயல்படும் கத்தோலிக்க திருச்சபையின் மறைமாவட்டம் ஆகும். இது இந்தியாவின் தமிழ்நாட்டில் புதுவை-கடலூர் உயர்மறைமாவட்டத்தின் கீழ் அமைந்திருக்கிறது.
# தர்மபுரி மறைமாவட்டம்

## வரலாறு

- ஜனவரி 24, 1997: சேலம் மறைமாவட்டத்தில் இருந்து தனியாகப் பிரிக்கப்பட்டு **தர்மபுரி மறைமாவட்டம்** உருவானது.
# தர்மபுரி மறைமாவட்டம்

## தலைமை ஆயர்கள்

- **தர்மபுரி** மறைமாவட்டத்தின் ஆயர்கள் (இலத்தீன் ரீதி)
- ஆயர் லாரன்ஸ் பயஸ் துரைராஜ் (ஜனவரி 13, 2012 – இதுவரை)
- ஆயர் ஜோசப் அந்தோனி இருதயராஜ், S.D.B. (ஜனவரி 24, 1997 – ஜனவரி 13, 2012)
# குடந்தை மறைமாவட்டம்

**குடந்தை மறைமாவட்டம்** என்பது கும்பகோணம் புனித மரியன்னை பீடாலயத்தைத் தலைமையகமாக கொண்டு செயல்படும் கத்தோலிக்க திருச்சபையின் மறைமாவட்டம் ஆகும். இது இந்தியாவின் தமிழ்நாட்டில் புதுவை-கடலூர் உயர்மறைமாவட்டத்தின் கீழ் அமைந்திருக்கிறது.
# குடந்தை மறைமாவட்டம்

## வரலாறு

- செப்டம்பர் 1, 1899: பாண்டிச்சேரி உயர்மறைமாவட்டத்தில் இருந்து தனியாகப் பிரிக்கப்பட்டு **குடந்தை மறைமாவட்டம்** உருவானது.
# குடந்தை மறைமாவட்டம்

## சிறப்பு ஆலயங்கள்

- சிறு பேராலயம்:
- பூண்டி மாதா திருத்தலப் பேராலயம்
# குடந்தை மறைமாவட்டம்

## தலைமை ஆயர்கள்

- **குடந்தை** மறைமாவட்டத்தின் ஆயர்கள் (இலத்தீன் ரீதி)
- ஆயர் பிரான்சிஸ் அந்தோனிசாமி (மே 31, 2008 – இதுவரை)
- ஆயர் பீட்டர் ரெமிஜியுஸ் (நவம்பர் 10, 1989 – ஜூன் 30, 2007)
- ஆயர் டேனியல் பால் அருள்சுவாமி (மே 5, 1955 – ஆகஸ்ட் 16, 1988)
- ஆயர் பீட்டர் பிரான்சிஸ் ராயப்பா (பிப்ரவரி 24, 1931 – செப்டம்பர் 20, 1954)
- ஆயர் மரி-அகஸ்டின் சாப்புயிஸ், M.E.P. (மே 21, 1913 – டிசம்பர் 17, 1928)
- ஆயர் ஹூகஸ்-மதலேன் பொத்தேரோ, M.E.P. (செப்டம்பர் 5, 1899 – மே 21, 1913)
# சேலம் மறைமாவட்டம்

**சேலம் மறைமாவட்டம்** என்பது சேலம் சேலம் மற்றும் நாமக்கல் மாவட்டத்திலுள்ள கத்தோலிக்கக் கிறிஸ்தவா்களின் திருச்சபையாகும்.
# சேலம் மறைமாவட்டம்

## வரலாறு

- மே 26, 1930: மைசூர், பாண்டிச்சேரி உயர்மறைமாவட்டங்கள் மற்றும் குடந்தை மறைமாவட்டம் ஆகியவற்றின் சில பகுதிகள் தனியாகப் பிரித்து, ஒருங்கிணைக்கப்பட்டு **சேலம் மறைமாவட்டம்** உருவானது.
# சேலம் மறைமாவட்டம்

## தலைமை ஆயர்கள்

- **சேலம்** மறைமாவட்டத்தின் ஆயர்கள் (இலத்தீன் ரீதி)
- ஆயர் செபாஸ்தியனப்பன் சிங்கராயன் (அக்டோபா் 18, 2000 – இதுவரை)- நான்காவது ஆயா்
- ஆயர் மைக்கேல் போஸ்கோ துரைசாமி (பிப்ரவரி 28, 1974 – ஜூன் 9, 1999)- மூன்றாவம ஆயா்
- ஆயர் வெண்மணி S. செல்வநாதர் (மார்ச் 3, 1949 – மார்ச் 17, 1973)- இரண்டாவது ஆயா்
- ஆயர் ஹென்றி ப்ருனியர், M.E.P. (மே 26, 1930 – நவம்பர் 20, 1947) - முதல் ஆயா்
# வில்லியம் ஃபெதர்பை

**வில்லியம் ஃபெதர்பை** (*William Featherby*, பிறப்பு: ஆகத்து 18 1888, இறப்பு: நவம்பர் 20 1958) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1920 ல், முதல்தர துடுப்பாட்டப் போட்டிகளில் பங்குகொண்டார்.
# மெதிவ் ஃபாதர்ஸ்டோன்

**மெதிவ் ஃபாதர்ஸ்டோன்** (*Matthew Featherstone *, பிறப்பு: சூலை 5 1970, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2000 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# மெதிவ் ஃபாதர்ஸ்டோன்

## வெளி இணைப்பு

மெதிவ் ஃபாதர்ஸ்டோன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
# பவுல் ஃபிசர் (துடுப்பாட்டக்காரர், பிறப்பு 1977)

**பவுல் ஃபிசர் ** (*Paul Fisher*, பிறப்பு: மே 19 1977, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2001 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# பவுல் ஃபிசர் (துடுப்பாட்டக்காரர், பிறப்பு 1977)

## வெளி இணைப்பு

பவுல் ஃபிசர் (துடுப்பாட்டக்காரர், பிறப்பு 1977) - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
# பவுல் ஃபிசர் (துடுப்பாட்டக்காரர், பிறப்பு 1954)

**பவுல் ஃபிசர்** (*Paul Fisher *, பிறப்பு: திசம்பர் 19 1954), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 54 முதல்தர துடுப்பாட்டப் போட்டிகளிலும், 12 ஏ-தர துடுப்பாட்டப் போட்டிகளிலும், ஒரு இருபதுக்கு -20 போட்டிகளிலும் கலந்து கொண்டுள்ளார். 1974-1981ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பவுல் ஃபிசர் (துடுப்பாட்டக்காரர், பிறப்பு 1954)

## வெளி இணைப்பு

பவுல் ஃபிசர் (துடுப்பாட்டக்காரர், பிறப்பு 1954) - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
# ஜான் ஃபிசர்

**ஜான் ஃபிசர்** (*John Fisher*, பிறப்பு: ஆகத்து 4 1897, இறப்பு: சூன் 22 1954), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1921-1922 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜான் ஃபிசர்

## வெளி இணைப்பு

ஜான் ஃபிசர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
# நிகொலஸ் ஃபெலிக்ஸ்

**நிகொலஸ் ஃபெலிக்ஸ்** (*Nicholas Felix*, பிறப்பு: அக்டோபர் 5 1804, இறப்பு: செப்டம்பர் 3 1876 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 149 முதல்தர துடுப்பாட்டப் போட்டிகளில் கலந்து கொண்டுள்ளார். 1830-1852 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# நிகொலஸ் ஃபெலிக்ஸ்

## வெளி இணைப்பு

நிகொலஸ் ஃபெலிக்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
# மார்க் ஃபெல்

**மார்க் ஃபெல்** (*Mark Fell *, பிறப்பு: நவம்பர்17 1960), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 20 முதல்தர துடுப்பாட்டப் போட்டிகளிலும், 47 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1982-1985 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# மார்க் ஃபெல்

## வெளி இணைப்பு

மார்க் ஃபெல்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
# இயன் ஃபிசர்

**இயன் ஃபிசர்** (*Ian Fisher*, பிறப்பு: மார்ச்சு 31 1976) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 80 முதல்தர துடுப்பாட்டப் போட்டிகளிலும், 83 ஏ-தர துடுப்பாட்டப் போட்டிகளிலும், ஒரு இருபதுக்கு -20 போட்டிகளிலும் கலந்து கொண்டுள்ளார். 1995/96-2009 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# இயன் ஃபிசர்

## வெளி இணைப்பு

இயன் ஃபிசர்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
# ஹொரேஸ் ஃபிசர்

**ஹொரேஸ் ஃபிசர் ** (*Horace Fisher*, பிறப்பு: ஆகத்து 3 1903, இறப்பு: ஏப்ரல் 16 1974 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 52 முதல்தர துடுப்பாட்டப் போட்டிகளில் கலந்து கொண்டுள்ளார். 1928-1936 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஹொரேஸ் ஃபிசர்

## வெளி இணைப்பு

ஹொரேஸ் ஃபிசர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
# ஜேம்ஸ் ஃபெலோஸ்

**ஜேம்ஸ் ஃபெலோஸ்** (*James Fellowes*, பிறப்பு: ஆகத்து 21 1841, இறப்பு: மே 3 1916 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 23 முதல்தர துடுப்பாட்டப் போட்டிகளில் கலந்து கொண்டுள்ளார். 1870-1885ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜேம்ஸ் ஃபெலோஸ்

## வெளி இணைப்பு

ஜேம்ஸ் ஃபெலோஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
# கேரி ஃபெலோஸ்

**கேரி ஃபெலோஸ்** (*Gary Fellows*, பிறப்பு: சூலை 30 1978), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 48 முதல்தர துடுப்பாட்டப் போட்டிகளிலும், 96 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1996/97-2003 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# கேரி ஃபெலோஸ்

## வெளி இணைப்பு

கேரி ஃபெலோஸ்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
# ஹார்வே ஃபெலோஸ்

**ஹார்வே ஃபெலோஸ் ** (*Harvey Fellows*, பிறப்பு: ஏப்ரல் 11 1826, இறப்பு: சனவரி 13 1907 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 67 முதல்தர துடுப்பாட்டப் போட்டிகளில் கலந்து கொண்டுள்ளார். 1847-1869 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஹார்வே ஃபெலோஸ்

## வெளி இணைப்பு

ஹார்வே ஃபெலோஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
# வால்டர் ஃபெலோஸ்

**வால்டர் ஃபெலோஸ்** (*Walter Fellows*, பிறப்பு: பிப்ரவரி 23 1834, இறப்பு: சூலை 23 1901 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 24 முதல்தர துடுப்பாட்டப் போட்டிகளில் கலந்து கொண்டுள்ளார். 1853-1857 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# வால்டர் ஃபெலோஸ்

## வெளி இணைப்பு

வால்டர் ஃபெலோஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
# கிறிஸ்டோபர் ஃபெல்தம்

**கிறிஸ்டோபர் ஃபெல்தம்** (*Christopher Feltham*, பிறப்பு: செப்டம்பர் 8 1972, இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 1996-1997 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# கிறிஸ்டோபர் ஃபெல்தம்

## வெளி இணைப்பு

கிறிஸ்டோபர் ஃபெல்தம் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
# ஜாக் ஃபிர்த்

**ஜாக் ஃபிர்த்** (*Jack Firth *, பிறப்பு: சூன் 27 1917, இறப்பு: செப்டம்பர் 7 1981 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 235 முதல்தர துடுப்பாட்டப் போட்டிகளில் கலந்து கொண்டுள்ளார். 1949-1958 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜாக் ஃபிர்த்

## வெளி இணைப்பு

ஜாக் ஃபிர்த் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
# மார்க் பெல்தம்

**மார்க் பெல்தம் ** (*Mark Feltham *, பிறப்பு: சூன் 26 1963), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 160 முதல்தர துடுப்பாட்டப் போட்டிகளிலும், 196 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1983-1996 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# மார்க் பெல்தம்

## வெளி இணைப்பு

மார்க் பெல்தம் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
# எட்வர்ட் ஃபிர்த்

**எட்வர்ட் ஃபிர்த்** (*Edward Firth *, பிறப்பு: மார்ச்சு 7 1886, இறப்பு: சனவரி 8 1949), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1912 ல், முதல்தர துடுப்பாட்டப் போட்டிகளில் பங்குகொண்டார்.
# எட்வர்ட் ஃபிர்த்

## வெளி இணைப்பு

எட்வர்ட் ஃபிர்த் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
# வோல்டர் ஃபெல்தம்

**வோல்டர் ஃபெல்தம்** (*Walter Feltham*, பிறப்பு: ஏப்ரல் 23 1864, இறப்பு: செப்டம்பர் 23 1904), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1884 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# வோல்டர் ஃபெல்தம்

## வெளி இணைப்பு

வோல்டர் ஃபெல்தம் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
# கொல்லம்பரும்பு

**கொல்லம்பரும்பு** (*Kollamparumbu*), தமிழ்நாடு, தூத்துக்குடி மாவட்டத்திலுள்ள ஒரு சிறிய கிராமம். ஆயிரத்திற்கும் (1000) க்கும் மேற்பட்ட மக்கள் வசிக்கின்ற இக்கிராமம் 'கொல்லம்பரும்பு ஊராட்சி' எனும் தனியான சிற்றூராட்சியாக செயல்பட்டுக்கொண்டிருக்கிறது. பல்வேறு சமயங்களையும், குடிகளையும் சார்ந்த மக்கள் வசிக்கின்றனர். குறிப்பாக தேவேந்திரகுல வேளாளர்,புதிரை வண்ணார் , கவுண்டர் , வெள்ளாளர் ,ஆசாரியர், நாடார், அருந்ததியர், தெலுங்கு நாயுடு ஆகிய குடிகளைச்சார்ந்த மக்கள் வாழ்கிறார்கள். வேளாண்மை இம்மக்களின் பாரம்பரியத் தொழில்.  
கொல்லம்பரும்பு - பாமர மொழியில் *கொல்லம்பரம்பு* என அழைப்பர். முற்காலத்தில் இங்கு பொற்கொல்லர்கள் வாழ்ந்ததாகவும் - சிலர் கொல்லப்பட்டறைகள் இருந்ததாகவும் கூறுவர். இப்பகுதி முழுவதும் பரும்பு காடுகளால் சூழ்ந்துள்ளதால், கொல்லம்பரும்பு - *கொல்லம்பரம்பு* எனப்பேர் வந்ததென்பர்.  
கொல்லம்பரும்பு ஊராட்சி (Kollamparumbu Grama Panchayat), தமிழ்நாட்டின் தூத்துக்குடி மாவட்டத்தில் உள்ள ஓட்டப்பிடாரம் வட்டத்தில் அமைந்துள்ளது. இந்த ஊராட்சி, விளாத்திகுளம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 856 பேர் ஆவர். இவர்களில் பெண்கள் 437 பேரும் ஆண்கள் 419 பேரும் உள்ளடங்குவர்.
# கொல்லம்பரும்பு

## ஊராட்சித்தலைவர்கள்

**தற்போதைய ஊராட்சித்தலைவர் (2021 - 2025):**  
**திருமதி. கௌரி கருணாகரன் பி.இ.,பி.எட்.**  
| வ.எண் | தலைவர்கள் | ஆண்டு |  |
| --- | --- | --- | --- |
| 1 | திருமதி. வள்ளியம்மாள் | 1996-2001 |  |
| 2 | திருமதி. சந்திரா பெருமாள் | 2001-2006 |  |
| 3 | திருமதி. சந்திரா பெருமாள் | 2006-2011 |  |
| 4 | திருமதி. சந்திரா பெருமாள் | 2011-2016 |  |
| 5 | தேர்தல் நடைபெறவில்லை | 2016- 2020 |  |
| 6 | திருமதி. சந்திரா பெருமாள் | 2020- டிசம்பர் 2020 |  |
| 7 | **திருமதி.கௌரி கருணாகரன்** | **அக்டோபர் 2021 - 2025** | } |
# கொல்லம்பரும்பு

## உள்ளாட்சி மன்ற அமைப்பு :

இவ்வூர் தூத்துக்குடி மற்றும் ஓட்டப்பிடாரம் போன்ற நகரங்களுக்கு அருகில் இருந்தாலும் , விளாத்திகுளம் தான் இதன் சட்டசபை தொகுதியாகும் .  
| வ.எண் | அமைப்பு | இடம் |  |
| --- | --- | --- | --- |
| 1. | ஊராட்சி | கொல்லம்பரும்பு |  |
| 2. | அஞ்சலகம் | வேடநத்தம் |  |
| 3. | வட்டம் | ஓட்டப்பிடாரம் |  |
| 4. | ஒன்றியம் | ஓட்டப்பிடாரம் |  |
| 5. | சட்டசபை தொகுதி | விளாத்திகுளம் |  |
| 6. | நாடாளுமன்ற தொகுதி | தூத்துக்குடி |  |
| 7. | மாவட்டம் | தூத்துக்குடி |  |
| 8. | அஞ்சல் குறியீடு | 628722 | } |
# கொல்லம்பரும்பு

## முக்கிய வேளாண்விளைபொருட்கள்

| நன்செய் பயிர்கள் | புன்செய் பயிர்கள் | பிற பயிர்கள் |
| --- | --- | --- |
| நெல் | மிளகாய் ,கடலை | ஆமணக்கு , பாகற்காய் |
| குட மிளகாய் | அவரை, துவரை | பருத்தி , கொண்டைக்கடலை |
| வெங்காயம் | அவுரி , எள் | கத்தரி, வெண்டை |
# கொல்லம்பரும்பு

## பிறதொழில்கள்

வேளாண் தொழில் இம்மக்களின் முதன்மைத்தொழிலாக இருப்பினும் , வேறு பல தொழில்களையும் செய்கிறார்கள். முதியவர்கள் பெரும்பாலும் ஆடு, மாடு வளர்த்தலில் ஈடுபடுகிறார்கள். இளைஞர்களில் பலர் கட்டிடத்தொழில்(கொத்தனார்),ஓட்டுனர்,கப்பல்களில் சுமை தூக்கி போன்ற வேலைகளிலும் , சிலர் வெளியூர் சென்று அலுவலக வேலைகளிலும் ஈடுபட்டுள்ளனர்.  
இந்திய ஆட்சி பணியாளர் , மருத்துவர்கள், பொறியாளர்கள், ஆசிரியர்கள் , அரசு உயர் அதிகாரிகள் என்று பலர் இக்கிராமத்தில் பிறந்து , இங்கேயே படித்து தமிழகத்தின் பல்வேறு பகுதிகளில் பணியாற்றிகொண்டிருகிறார்கள்.
# கொல்லம்பரும்பு

## நீர் ஆதாரங்கள்

நஞ்சை குளம் ,குடிநீர் குளம் மற்றும் நிலத்தடி நீர் ஆகியவை இக்கிராமத்தின் நீர் ஆதாரங்களாக உள்ளன .
தமிழ்நாடு குடிநீர் வாரியத்தால் நிர்மாநிக்கக்ப்பட்ட ஐம்பதாயிரம் கன அளவு கொண்ட மேல்நிலை நீர்தேக்கத்தொட்டியிலிருந்து கிராமத்தின் அனைத்து பகுதிகளுக்கும் குழாய்கள் மூலம் குடி தண்ணீர் வழங்கப்பட்டு வருகிறது.
# கொல்லம்பரும்பு

## அரசு அலுவலகங்கள்/மையங்கள்

(1)ஊராட்சி மன்ற அலுவலகம்  
(2)கிராம நிர்வாக அலுவலகம்  
(3)நியாய விலை அங்காடி
# கொல்லம்பரும்பு

## கல்விக்கூடங்கள்/ சமூக மையங்கள்

(1)றி.டி.றி.ஏ நடுநிலைப்பள்ளி  
(2)ஊட்டச்சத்து மையம்  
(3)திருவள்ளுவர் நூலகம்  
(4)உடற்பயிற்சியகம்  
(5)மகளிர் மன்றக்கூடம்
# கொல்லம்பரும்பு

## கோயில்கள் /தேவாலயங்கள்

வேளாண் மக்கள் பெரிதும் விரும்பி வணங்கும் தெய்வங்களாக அய்யனார் , சந்தன மாரியம்மன் ஆகியோர் விளங்குகின்றனர் . இம்மக்கள் இத்தெய்வங்களுக்கு கோட்டைகளுடன்கூடிய கோயில்களை எழுப்பியுள்ளனர் .
மேலும் , வேளாண் பண்ணைகளும் , வேறு சிலரும் பெருமாள் போன்ற வைணவ தெய்வத்தையும் வணங்கிவந்துள்ளனர் . பெருமாளுக்கு இங்கு கற்றுளி தூணோடுகூடிய கற்கோயில் எழுப்பியுள்ளனர்.இவ்வூரில் எழுந்தருளியுள்ள கடவுளர் கோயில்களில் பெருமாள் கோயிலும் , அய்யனார் கோயிலும் தான் மிகப்பழமையானவையாகும்.  
இங்கு கிருத்தவ மக்களும் கணிசமாக வாழ்கிறார்கள் . கத்தோலிக்க, இந்திய திருசபை மற்றும் சுதந்திரசபைகூடங்கள் இங்கு செயல்படுகிறது . இங்குள்ள கிறித்தவ மக்களுக்கும் , பிற தமிழ் சமய மக்களுக்கும் வேறுபாடுகாணவியலாது .  
சில சமுதாய மக்கள் , பத்திரகாளியம்மனை காக்கும் தெய்வமாகக்கருதி கோயில் கட்டி வழிபடுகின்றனர் .
பத்திரகாளிக்கென்றே தனிப்பெரும் கோயில் இங்குள்ளது . இக்கோவிலுக்கு பாத்தியப்பட்டவர்களெல்லாம் சென்னை போன்ற பெருநகரங்களில் வாழ்ந்து வருகிறார்கள் . இவர்கள் வருடத்திற்கொருமுறை தங்கள் உற்றார் உறவினர்களுடன் சேர்ந்து இபத்திரகாளியம்மனுக்கு கொடை (திருவிழா ) எடுக்கிறார்கள் .
இது தவிர ஆச்சாரியார்கள் 2012ம்ஆண்டு முதல் விஸ்வராஜகணபதி ஆலயம் அமைத்து வழிபாடு செய்து கொண்டு வருகின்றனர்
இதுதவிர கருப்பசாமி , மாடசாமி , சுடலைமாட சாமி , வைரவன் , முத்தாலம்மன் , ஒன்னமத்தம்மன் போன்ற எல்லை காக்கும் தெய்வங்களையும் வணங்குகின்றனர் .  
இவ்வளவு கோயில்கள் இருந்தாலும் பகுத்தறிவு பேசும் மக்களும் இங்கு மிகுதியே .
# ஜாமிக் பள்ளிவாசல்

**ஜாமிக் பள்ளிவாசல்** (மலாய்; ஆங்கிலம்: *Masjid Jamek*); என்பது மலேசியா, கோலாலம்பூரில் உள்ள ஒரு பழைமையான பள்ளிவாசல் ஆகும். இந்தப் பள்ளிவாசல் கிள்ளான் ஆற்றுக்கும் கோம்பாக் ஆற்றுக்கும் இடையில் அமைந்துள்ளது. இந்தப் பள்ளிவாசலை ஆர்தர் பெனிசன் அப்பாக் *(A. B. Hubback)* என்பவர் வடிவமைத்தார்.
# ஜாமிக் பள்ளிவாசல்

## வரலாறு

இந்தப் பள்ளிவாசல் கட்டிமுடிக்கப்பட்டு இரண்டாண்டுகள் கழித்து, 1909-ஆம் ஆன்டு சிலாங்கூர் சுல்தான் அவர்களால் முறைப்படி திறந்து வைக்கப்பட்டது. கோலாலம்பூர் மாநகரத்தில் மலாய்க்காரர்களின் முதல் அடக்கத்தலம் அமையப் பெற்ற முதல் பள்ளிவாசல் இதுவே ஆகும். [[மலேசியாவின் தேசிய பள்ளிவாசல் 1965-இல் திறக்கப் படுவதற்கு முன்னர் இந்தப் பள்ளிவாசல்தான் கோலாலம்பூரின் முதன்மைப் பள்ளிவாசலாக திகழ்ந்தது.  
இந்தப் பள்ளிவாசல் மஸ்ஜித் ஜமெயிக் எல்ஆர்டி தொடருந்து நிலையத்திற்கு அருகில் உள்ளது. இந்தத் தொடருந்து நிலையத்திற்கு அருகில் மற்றொரு மஸ்ஜித் இந்தியா என்னும் தமிழ்\ர்களின் பள்ளிவாசல் அமையப்பெற்றுள்ளது.
# தோரணம் (பண்பாடு)

**தோரணம்** தமிழர்கள் நிகழ்வுகளைக் குறிக்கும் பண்பாட்டு அடையாளமாக செய்யும் ஒரு அலங்கார அமைப்பாகும். இதை தென்னங் குருத்தோலை என்பவற்றால் செய்வார்கள். இவற்றில் செய்யப்படும் மடிப்புக் கட்டமைப்பு குருவிகள் எனப்படும். சிலவேளைகளில் தோரணத்துடன் மாவிலைகளையும் சேர்த்துக் கட்டுவர். இது மாவிலை தோரணம் எனப்படும்.  
தோரணங்கள் பொதுவாக இரண்டு வகைகளாக வகுக்கப்படும்.
- மங்கள தோரணம்.
- அமங்கள தோரணம்.
# தோரணம் (பண்பாடு)

## மங்களத் தோரணம்

சமய விழாக்கள் மற்றும் திருமணம் முதலான மங்களகரமான நிகழ்வுகளின் போது கட்டப்படுபவை **மங்களத் தோரணங்கள்** எனப்படும். இவை நான்கு குருவிகளைக் கொண்டதாகக் காணப்படும். குருவிகளின் தலை மேல் நோக்கியும் வால் கீழ் நோக்கியும் இருக்கவேண்டும்.
# தோரணம் (பண்பாடு)

## அமங்களத் தோரணம்

மரணவீடு முதலான அமங்கள நிகழ்வுகளில் கட்டுவது *அமங்களத் தோரணம்* எனப்படும். இது மூன்று குருவிகளைக் கொண்டிருக்கும். குருவிகளின் தலை கீழ் நோக்கியும் வால் மேல்நோக்கியும் இருக்கவேண்டும்.
# கோட்பிஏ ஃபிர்பேங்க்

**கோட்பிஏ ஃபிர்பேங்க்** (*Godfrey Firbank *, பிறப்பு: சூன் 19 1895, இறப்பு: சூலை 8 1947), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1922-1927 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# கோட்பிஏ ஃபிர்பேங்க்

## வெளி இணைப்பு

கோட்பிஏ ஃபிர்பேங்க் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
# ரொப் ஃபெர்லி

**ரொப் ஃபெர்லி** (*Rob Ferley *, பிறப்பு: பிப்ரவரி 4 1982), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 34 முதல்தர துடுப்பாட்டப் போட்டிகளிலும், 56 ஏ-தர துடுப்பாட்டப் போட்டிகளிலும், 18 இருபதுக்கு -20 போட்டிகளிலும் கலந்து கொண்டுள்ளார். 2001 - 2010 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ரொப் ஃபெர்லி

## வெளி இணைப்பு

ரொப் ஃபெர்லி கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
# நைஜல் ஃபெல்டன்

**நைஜல் ஃபெல்டன் ** (*Nigel Felton *, பிறப்பு: அக்டோபர் 24 1960), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 211 முதல்தர துடுப்பாட்டப் போட்டிகளிலும், 160 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1884 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# நைஜல் ஃபெல்டன்

## வெளி இணைப்பு

நைஜல் ஃபெல்டன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
# எட்கார் ஃபிர்த்

**எட்கார் ஃபிர்த் ** (*Edgar Firth *, பிறப்பு: ஏப்ரல் 11 1863, இறப்பு: சூலை 25 1905), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1894 ல், முதல்தர துடுப்பாட்டப் போட்டியில் பங்குகொண்டார்.
# எட்கார் ஃபிர்த்

## வெளி இணைப்பு

எட்கார் ஃபிர்த் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.